**Grupperådsmøde17.3.21 i 1. Klampenborg spejdergruppe**

Dagsorden pkt. 4: Behandling af indkomne forslag. Der er tre indkomne forslag.

1. Fra ledergruppen: *Genoptagelse af mikrogrenen - ledere søges*

**Bestyrelsens bemærkninger:**

***Bestyrelses støtter forslaget***

**Baggrund:** Efter sommerferien vil der være 11 spejdere fra familiespejd og My banden, som starter i første klasse og dermed har alderen til at blive mikroer.

1. Fra Anni Dalgas på vegne af Holger Danske: *Forslag om seniorkontingent* se bilag.

**Bestyrelsens bemærkninger:**

***Bestyrelsen støtter ikke forslaget***

**Baggrund:** Bestyrelsen har behandlet størrelsen af kontingentet på flere bestyrelsesmøder og har konkluderet, at de fremsatte kontingentsatser under dagsordenens pkt. 5c ligger på det rette niveau.

Bestyrelsen kommer med forslag om 2 muligheder til seniorspejdere i forbindelse med Budget 2021 (pkt. 5c)

Et kontingent til aktive medlemmer på 1500 kr. og et medlemsskab til vores venneforening på 150 kr., som er et passivt medlemskab. Venneforeningen har mulighed for at bruge gruppens faciliteter til ex sommerfest og julefrokost.  
Kontingentet for aktive medlemmer gælder også for voksne medlemmer, som ikke bidrager som ledere. Er man ikke leder, bidrager man økonomisk gennem kontingentet.

Vi er en børne- og ungdomsforening som bygger på frivilligt arbejde. Bestyrelsen ønsker, at alle medlemmer og deres forældre deltager aktivt i gruppens liv, hvor juletræssalg er en del af det at være medlem.

Alle lederes børn og bestyrelsesmedlemmers børn betaler fuldt kontingent.

1. Fra Anni Dalgas: *Forslag om at referater fra bestyrelsesmøder gøres tilgængelige for medlemmer*

*Det foreslås, at referater fra bestyrelsesmøderne gøres tilgængelige for 1.Klampenborgs medlemmer.*

*Referaterne kan lægges på gruppens hjemmeside under Bestyrelsen. Alternativt kan referater udsendes til alle gruppens medlemmer via fx medlems systemet.*

*Forslaget vil sikre transparens om bestyrelsens arbejde og beslutninger. Der kan være tale om beslutningsreferater, så længe konteksten fremgår meningsfuldt af referatet. Personfølsomme sager er selvfølgelig undtaget. Bestyrelsen træffer både vigtige og undertiden vidtgående beslutninger, der har konsekvenser for gruppens medlemmer. Det vil dermed være muligt for medlemmerne at være informeret om bestyrelsens arbejde og beslutninger. I den nuværende situation får medlemmerne kun oplysninger om bestyrelsens arbejde på de årlige grupperådsmøder.*

*Tilgængelige referater kan desuden understøtte, at medlemmer og forældre, der måske har viden eller relevante kompetencer i forhold til nogle af bestyrelsens arbejdsopgaver i løbet af året, kan byde ind hermed. Det kan styrke gruppens sammenhængkraft og bidrage til øget engagement.*

**Bestyrelsens bemærkninger:**

***Bestyrelsen støtter ikke forslaget***

**Baggrund:** Bestyrelsen har brug for et fortroligt mødeforum til at diskutere dens opgaver.

Et beslutningsreferat vil ikke give tilstrækkelig information til, at alle vil forstå overvejelserne der ligger til grund for beslutningerne. De beslutninger der træffes i bestyrelsen, bliver meldt ud til de involverede. De øvrige medlemmer får information via mails, nyhedsbreve og Bladet.